पहले करें माता-पिता की सेवा, बाद में करें भगवान की उपासना : शाश्वतानंद
माता-पिताकी सेवा दुनिया का बहुत बड़ा पुण्य है। माता-पिता की सेवा नहीं करने वालों का पाप भयंकर होता है। जो लोग अपने माता-पिता की सेवा नहीं करते, वे मृत्यु के बाद नरक में जाकर अपना ही मांस नौंच-नौंच कर खाते हैं। इंसान को सबसे पहले अपने माता-पिता की सेवा करनी चाहिए, फिर दुनिया की सेवा और उसके बाद भगवान की उपासना करनी चाहिए।
कच्चा कैंप स्थित रामलीला ग्राउंड में चल रही भागवत कथा शनिवार को कुरुक्षेत्र से पहुंचे महामंडलेश्वर डॉ. स्वामी शाश्वतानंद महाराज ने माता-पिता की सेवा करने का संदेश दिया। उन्होंने कहा कि भगवान श्रीकृष्ण कंस को मारकर सीधे जेल जाते हैं। यहां पर कैद राजा उग्रसेन को मुक्त करवाकर राजगद्दी पर बिठाते हैं। फिर उनसे आज्ञा पत्र लेकर भगवान श्रीकृष्ण अपने पिता वासुदेव माता देवकी को जेल से मुक्त कराते हैं। महाराज ने कहा कि आजकल के राजनेता भी गजब हैं। एक-दूसरे की कुर्सी छीन लेते हैं। मैं राजनीति से तो जुड़ा नहीं, लेकिन मैंने ऐसा सुना है। आप कल्पना करो जब श्रीकृष्ण देवकी वासुदेव को मुक्त कराने गए होंगे तो वह समय कैसा होगा।
आशा रखने वालों के आते हैं अच्छे दिन
महाराजने कहा कि आशा रखने वालों के हमेशा अच्छे दिन आते हैं। वासुदेव देवकी को आशा थी कि अच्छे दिन जरूर आएंगे। इंसान अपना धर्म छोड़े एक एक दिन अच्छे दिन जरूर आएंगे। आजकल की तरह नोटबंदी में अच्छे दिन की चाबी नहीं है। अवसर पर महामंडेलश्वर साध्वी ऊषा महाराज, डॉ. महेंद्र कुरुक्षेत्र, बिसंभर तनेजा, सुरेश गुप्ता सरोज गुप्ता मदन अनेजा मौजूद रहे।
पानीपत . कच्चाकैंप स्थित रामलीला ग्राउंड में श्रीमद्भागवत कथा सुनते श्रद्धालु।
hin_Deva hin_Deva hin_Deva hin_Deva hin_Deva bho_Deva